Federasyonê Komeleyanê Dêrsimî (DEDEF) vera projeyê peyzajî yo ke Çimeyanê Munzûrî talan keno, çalakîyêke organîze kerde.
Projeyê talankerdişê Çimeyanê Munzurî rixmê heme nêrazîbîyayîşan dewam keno. DEDEFî semedê vindarnayîşê nê projeyî çalakîyêke organîze kerde. Çalakîya rêzila merdimî/e 22ê tebaxe ( siba) do  Pulur de bêro viraştene. DEDEFî semedê tewrbîyayîş çalakîye veng da û vat: ''Vera talankerdişî, semedê pawitişê waranê cuya, semedê wayîrvejîyayîş kultur û îttîqatê xo roja şemeyî saete 16:00 de tewrê çalakî bibê.''
